Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 493/12/8806	Košice, 30.7.2012
EEČ : 2-65-185-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od mesiaca september 2011 až do súčasnosti si neplní svoju vyživovaciu povinnosť, ktorá mu vyplýva zo Zákona o rodine voči XXXXX, nar. 29. 04. 1995, bytom XXXXX, Kostolná č. 70, okres XXXXX - okolie, pričom rozsudkom Okresného súdu XXXXX II pod č. 26 C 760/95 zo dňa 28. 02. 1997, ktorý nadobudol právoplatnosť dňa 04. 06. 1997, bola určená výška výživného mesačne sumou 33.20 € vždy do 15-teho dňa v mesiaci vopred k rukám XXXXX, čím takto dlhuje na výživnom celkovú sumu 332 €.

lebo zanikla trestnosť činu
Odôvodnenie:
Uznesením povereného príslušníka OO PZ Čaňa sp. zn. ČVS: ORP-769/ČA-KS-2012 zo dňa 20. 06. 2012 bolo vznesené obvinenie XXXXX pre prečin zanedbania povinnej výživy podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.
V priebehu konania bola vypočutá XXXXX, ktorá dňa 29. 06. 2012 pri výsluchu uviedla, že obvinený si splnil vyživovaciu povinnosť a zaplatil jej celé dlžné výživné.
Ako listinný dôkaz slúži poštová poukážka č. 001056 zo dňa 27. 06. 2012.
Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor